Воронеж дәүләт архитектура-төҙөлөш университеты

Воронеж дәүләт архитектура-төҙөлөш университеты (ГАС Воронеж) — Воронеж ҡалаһындағы 2016 йылдың йәйенә тиклем үҙ аллы булған юғары уҡыу йорто. Әлеге ваҡытта Воронеж дәүләт техник университеты менән берләштерелгән.

 Тарихы 
1930 — Воронежда Төҙөлөш юғары техник уҡыу йорто төҙөлә.

1932 — Юғары техник уҡыу йорто Воронеж инженер-төҙөлөш институты итеп үҙгәртелә.

1941 — Воронеж инженер-төҙөлөш институты Воронеж авиация институтытип үҙгәртеп ҡорола.

1944 — Элекке исеме кире ҡайтарыла (Воронеж инженер-төҙөлөш институты).

1981 — ВИСИ-ның исеме Воронеж Ҡыҙыл Байраҡ орденлы инженер-төҙөлөш институтына үҙгәртелә.

1986 — 13 майҙа Воронеж инженер-төҙөлөш институтының командаһы (капитаны — Олег Песков) яңынан тергеҙелгән телевизион КВН-дың беренсе уйынында ҡатнашып, Мәскәү дәүләт төҙөлөш университеты командаһын еңә. 1987 йылдың апрелелендә үткән ярым финал уйынында, сезондың буласаҡ чемпионынан — Одесса джентльмендары командаһынан еңелә.

1993 — институт Воронеж дәүләт архитектура-төҙөлөш академияһы (ВГАСА) тип үҙгәртелә.

2000 — академия Воронеж дәүләт архитектура-төҙөлөш университеты (ВГАСУ) тип үҙгәртелә, ул 2003 йылдың 17 ғинуарында юридик шәхестәрҙең Берҙәм дәүләт реестрына Юғары профессиональ белем биреү дәүләт белем биреү учреждениеһы Воронеж дәүләт архитектура-төҙөлөш университеты булараҡ индерелә.

2011 — май айында Рәсәй Федерацияһы Фән һәм мәғариф министрлығының бойороғо менән юғары уҡыу йорто Юғары профессиональ белем биреү федераль дәүләт бюджет белем биреү учреждениеһы "Воронеж дәүләт архитектура-төҙөлөш университеты''' тип атала башлай.

2016 — март айында Рәсәй Федерацияһы Фән һәм мәғариф министрлығының бойороғо менән Воронеж дәүләт архитектура-төҙөлөш университеты Воронеж дәүләт техник университетына ҡушылыу формаһында, Воронеж өлкәһендә төбәк терәк университет ойошторолоу сиктәрендә, үҙгәртеп ҡорола .

 Институттары 
 Архитектура институты
 Юл-Транспорт институты (элекке Механика-автомобиль юлдары)
 Төҙөлөш-технология институты
 Төҙөлөштә инженер системалары институты
 Төҙөлөш институты
 Иҡтисад, менеджмент һәм мәғлүмәт технологиялары институты (иҡтисад һәм идара итеү факультеты ҡушылған)
 Урта профессиональ белем биреү институты

 Журналдары 

 Воронеж дәүләт архитектура-төҙөлөш университетының Фәнни хәбәрҙәре Төҙөлөш һәм архитектура 

Журнал рецензиялаусы фәнни журналдар һәм баҫмалар исемлегенә индерелгән; йылына 4 тапҡыр сыға, (март, июнь, сентябрь, декабрь)Официальный сайт журналаСтраница журнала на сайте Воронежского государственного архитектурно-строительного университета 

Журналдың инглиз телле версияһы бар «Scientific and Engineering of State University of the Herald Voronezh Architecture Civil. Construction and Architecture».

Баш мөхәррире — Суровцев Игорь Степанович, техник фәндәр докторы, профессор (Воронеж дәүләт архитектура-төҙөлөш университеты)!

Воронеж дәүләт архитектура-төҙөлөш университеты халыҡ-ара сертификатҡа эйә, был уның тамамлаусыларына донъяның 140 илендә инженер вазифаһында эшләү мөмкинлеге бирә. Университет төҙөлөш факультеттарының Европа ассоциацияһы ағзаһы булып тора. 2004 йылда сифат өсөн халыҡ-ара приз менән бүләкләнәВоронежский Государственный Архитектурно-Строительный Университет. Приглашение. 2005 год..

Университеты ғалимдары тарафынан тимер юлдар системаһын камиллаштырыу өсөн бер нисә инновацион сиселеш тәҡдим ителә, Воронеж һыуһаҡлағысына реновация проекты эшләнә.

 Иҫкәрмәләр 

 Һылтанмалар 
 Официальный сайт университета 
 Российское образование
Категория:Рәсәйҙең юғары техник вуздары
Категория:Алфавит буйынса университеттар
Категория:Хеҙмәт Ҡыҙыл Байраҡ ордены менән наградланған ойошмалар